**Prekvalifikacija prošnje za subvencionirano bivanje**

Študentski dom Ljubljana, Pisarna za študentske domove, vas obvešča, da lahko študenti, ki ste uvrščeni na prednostno listo za Študentski dom Ljubljana, opravite prekvalifikacijo prošnje za subvencionirano bivanje. Subvencijo lahko uveljavljate tudi v dijaških ali zasebnih študentskih domovih ali pri zasebnikih s subvencijo.

Predlagamo, da nam študenti, ki vas zanima prekvalifikacija prošnje, pišete na e-naslov: pisarnazasd@stud-dom-lj.si oz. nas pokličete v času uradnih ur.

Uradne ure so v ponedeljek in petek med 9.00 in 12.00 uro ter v sredo med 9.00 in 12.00 uro ter med 14.00 in 16.00 uro.

Študenti, ki se boste odločili za prekvalifikacijo prošnje, boste odstranjeni s prednostne liste za Študentski dom Ljubljana.

V kolikor bi kasneje želeli subvencijo za bivanje ponovno prenesti v Študentski dom Ljubljana, boste to lahko storili šele, ko bo prednostna lista za tekoče študijsko leto izčrpana.

Študentski dom Ljubljana

Pisarna za študentske domove